‘हिन्द स्वराज’ गांधीजी की मशहूर कृति है। अभी हाल में इसके सौ साल पूरे हुए। वैसे गांधी का अर्थ ही है ‘हिन्द स्वराज’। यह पाठक व संपादक के बीच संवाद के माध्यम से लिखी विचार प्रधान गद्य रचना है। इसे गांधीजी ने 1909 में इंग्लैंड से दक्षिण अफ्रीका की पानी के जहाज से की गई अपनी यात्रा के दौरान लिखी थी। समुद्र की लहरों पर हिचकोले लेते हुए उनके दिल दिमाग में जो विचार उमड़ घुमड़ रहे थे, उसे इन्होंने इस पुस्तक में व्यक्त किया है। यह मूलरूप में गुजराती में लिखी गई थी। बाद में इसका अनुवाद अंग्रेजी व अन्य भाषाओं में हुआ। इस पुस्तक के प्रकाशन के तत्काल बाद अंग्रेज सरकार द्वारा इसे प्रतिबंधित कर दिया गया था। बाद में अंग्रेज सरकार ने ही 1938 में इस पुस्तक पर से प्रतिबंध समाप्त कर दिया था। यह पुस्तक गांधीजी के ‘स्वराज’ की अवधारणा को सामने लाती है। हमें इसमें गांधी के विचारों का बीज रूप मिलता है। गांधी उस वक्त के सवालों को संबोधित करते हैं जिनमें स्वराज, पार्लयामेण्ट, सम्यता, हिन्दुस्तान के हालात, न्याय व्यवस्था, हिंसा.अहिंसा, मशीन, सत्याग्रह आदि विषयों पर अपने विचार रखते हैं।